**Colinda pe loc**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Niciodată nu putem greși prea mult

din pricina propriilor noștri ochi care văd aceasta.

Și nici minți nu putem prea mult să mințim

din pricina spaimei de-a rămâne noi înșine surzi.

Nici prea mult nu putem să trăim

și nici prea frumos nu putem să trăim.

Altfel am putea să ne dezamăgim strămoșii.

Altfel am putea să ratăm șansa de a se naște

cei care nu s-au născut.

Ne putem bucura numai atunci când nu ne vede nimeni,

Când nu ne vedem nici măcar noi înșine.

Nu, noi nu ne mulțumim cu puțin,

dar știm că mai mult nu ni se cuvine.